
Nr. 13852   / 2025
Raport de aprobare la proiectul de hotărâre privind modificarea Hotărârii Consiliului Local al comunei Măneciu nr. 53/ 15.09.2025 privind aprobarea colaborării interinstituționale din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”
                 Prin Hotărârea Consiliului Local nr. 53/ 15.09.2025 a fost aprobata colaborarea interinstituțională din cadrul proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate.
            Ulterior aprobării hotărârii, prin adresa nr. 13851/ 29.09.2025, transmisă de DSP Prahova, ni s-a comunicat că se impune modificarea art. 7 al hotărârii, determinat de actualizarea procedurii cadru de selecție.

            Față de cele menționate propun modificarea art. 7 care va avea următorul cuprins: ”Se confirmă dreptul UAT-ul rural (comuna) Măneciu, județ Prahova, de a efectua reamenajări/reabilitări/modernizări și dotări spații de lucru, iar pentru aceasta se anexează documentele justificative referitoare la: darea în administrare, concesionare, în folosință cu titlu gratuit a imobilului, pentru imobilele aflate în patrimoniul UAT (valabilitatea documentului trebuie să acopere o perioadă suficientă astfel încât să se asigure sustenabilitatea proiectului). În situația în care imobilul aparține unui terț și este dat în folosința SPAS este necesară confirmarea documentului de folosință în forma legală (notarială), valabilitatea documentului trebuie să acopere o perioadă suficientă astfel încât să se asigure sustenabilitatea protocolului de colaborare și implicit a proiectului”.
            Având în vedere că proiectul este în faza de evaluare și față de importanța acestuia pentru colectivitatea locală, apreciez că sunt incidente prevederile art. 7 al.(13) din Legea nr. 52/ 2003 privind transparența decizională în administrația publică, coroborat cu art. 135 al. (8) din OUG nr. 57/ 2019 privind Codul Administrativ, vă propun includerea acestuia pe ordinea de zi a ședinței convocate pentru data de 03.10.2025.

